Αλέξανδρος Νικολαΐδης

Ο Αλέξανδρος Νικολαΐδης (17 Οκτωβρίου 1979 - 14 Οκτωβρίου 2022) ήταν Έλληνας αθλητής του τάε κβον ντο. Ανήκε στο αθλητικό σωματείο «Μέγας Αλέξανδρος» της Θεσσαλονίκης. Είχε στο ενεργητικό του αρκετές διακρίσεις σε διεθνείς και ευρωπαϊκές διοργανώσεις του αθλήματος, με σημαντικότερες τα δύο αργυρά μετάλλια στην κατηγορία των +80 κιλών στους Ολυμπιακούς Αγώνες της Αθήνας και τους Ολυμπιακούς Αγώνες στο Πεκίνο. Προπονητής του ήταν ο Κώστας Τζιδημόπουλος. Τον Δεκέμβριο του 2008, ψηφίστηκε με 1.875 ψήφους ως ο κορυφαίος Έλληνας αθλητής για το 2008 από τον ΠΣΑΤ.Άρωμα...Πεκίνου , 16 Δεκεμβρίου 2008.

Τον Μάρτιο του 2019, ανακοινώθηκε η υποψηφιότητα του με τον ΣΥΡΙΖΑ στις ευρωεκλογές του 2019 και τον Σεπτέμβριο του 2020 ανέλαβε καθήκοντα αναπληρωτή εκπροσώπου του κόμματος.

 Βιογραφία 
Γεννήθηκε στη Θεσσαλονίκη στις 17 Οκτωβρίου του 1979  ο πατέρας του ήταν επίσης πρωταθλητής στο τάε κβον ντο. Σπούδασε Φυσική Αγωγή στο ΑΠΘ. Άρχισε το τάε κβον ντο το 1982, σε ηλικία τριών ετών και το επάγγελμά του ήταν πυροσβέστης.

Ήταν παντρεμένος με τη Ρούξι Ντουμιτρέσκου τήν περίοδο 2011- 2012 και είχαν αποκτήσει έναν γιο. Το 2016 παντρεύτηκε με τη δημοσιογράφο Δώρα Τσαμπάζη και απέκτησαν δύο παιδιά. Απεβίωσε από έναν εξαιρετικά σπάνιο τύπο καρκίνου, το καρκίνωμα NUT, σε ηλικία 42 ετών στις 14 Οκτωβρίου 2022.

Στην τελευταία του επιθυμία πριν φύγει από τη ζωή τον Οκτώβριο του 2022, ζήτησε τα ολυμπιακά του μετάλλια και οι δάδες του να βγουν σε δημοπρασία για φιλανθρωπικό σκοπό. 

 Παρουσία σε Ολυμπιακούς Αγώνες 
Στην πρώτη του συμμετοχή σε Ολυμπιάδα, στους Ολυμπιακούς Αγώνες του 2000 στο Σίδνεϊ οι ελπίδες του για κατάκτηση ενός μεταλλίου σταμάτησαν γρήγορα καθώς υπέστη κάταγμα στην κνημιαία ακρολοφία, με αποτέλεσμα να μείνει εκτός αγωνιστικής δράσης για δύο χρόνια.Συλλογικό έργο, Νέα Εγκυκλοπαιδεία, εκδ. Μαλλιάρης-Παιδεία,  τ. 17, σελ. 403. Επανήλθε στους Ολυμπιακούς Αγώνες του 2004. Στη διοργάνωση αυτή, αγωνίστηκε στην κατηγορία των +80 κιλών και έφθασε μέχρι τον τελικό, που έγινε στις 29 Αυγούστου του 2004. Στον τελικό ηττήθηκε από τον Νοτιοκορεάτη Μουν Ντάε Σουνγκ με νοκ άουτ στον πρώτο γύρο, με αποτέλεσμα να κατακτήσει το αργυρό μετάλλιο. Το 2008, στο Πανευρωπαϊκό πρωτάθλημα που διεξήχθη στη Ρώμη και προηγήθηκε χρονικά κατά τρεις μήνες των Ολυμπιακών αγώνων του Πεκίνου, κατέκτησε το χρυσό μετάλλιο στην κατηγορία των +87 κιλών στον τελικό με τον Γάλλο πρωταθλητή Πασκάλ Ζεντίλ. Η επόμενη συμμετοχή του σε Ολυμπιακούς Αγώνες πραγματοποιήθηκε τον Αύγουστο του 2008 στους Ολυμπιακούς Αγώνες του Πεκίνο. Ο Νικολαΐδης στις 23 Αυγούστου του 2008 προκρίθηκε πανηγυρικά στον τελικό (στην κατηγορία των +80 κιλών), όπου όμως γνώρισε και πάλι την ήττα στους πόντους (5-4) από τον Νοτιοκορεάτη Τσα Tονγκ-Μιν. Στους Ολυμπιακούς Αγώνες του 2012 στο Λονδίνο ήταν ο σημαιοφόρος της ελληνικής αποστολής, αποκλείστηκε νωρίς και δεν διεκδίκησε μετάλλιο. Στο Πανευρωπαϊκό πρωτάθλημα που διεξήχθη στην Αγία Πετρούπολη της Ρωσίας, κατέκτησε το χάλκινο μετάλλιο στην κατηγορία των +87 κιλών, χάνοντας στον ημιτελικό από τον Αζέρο Ταβαγκούλ Μπαϊράμοβ.

 Σημαντικές διακρίσεις 
2013 - Μεσογειακοί Αγώνες - 2ος (Αργυρό μετάλλιο)
2010 - Ευρωπαϊκό πρωτάθλημα - 3ος Χάλκινο μετάλλιο
2009 - Παγκόσμιο πρωτάθλημα - 5ος
2008 - Ολυμπιακοί Αγώνες - 2ος Αργυρό μετάλλιο
2008 - Ευρωπαϊκό πρωταθλημα - 1ος Χρυσό μετάλλιο
2004 - Ολυμπιακοί Αγώνες - 2ος Αργυρό μετάλλιο
2004 - Παγκόσμια Πανεπιστημιάδα - 1ος Χρυσό μετάλλιο
1998 - Παγκόσμιο πρωτάθλημα Ενόπλων Δυνάμεων και Σωμάτων Ασφαλείας- 3ος (Χάλκινο μετάλλιο)
1998 - Ευρωπαϊκό πρωτάθλημα - 5ος
1997 - Ευρωπαϊκό πρωτάθλημα εφήβων - 1ος (Χρυσό μετάλλιο)
1997 - Μεσογειακοί Αγώνες - 2ος (Αργυρό μετάλλιο)
1996 - Παγκόσμιο πρωτάθλημα εφήβων - 1ος Χρυσό μετάλλιο
1996 - Ευρωπαϊκό πρωτάθλημα εφήβων - 1ος Χρυσό μετάλλιο

 Παραπομπές 

 Εξωτερικοί σύνδεσμοι 
 Ελληνική Ολυμπιακή Επιτροπή - Αλέξανδρος Νικολαΐδης  

 Αφιέρωμα στον τελικό των Ολυμπιακών Αγώνων της Αθήνας 
 Ελληνική Ομοσπονδία Ταεκβοντό για το θάνατό του 

Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του Τάε Κβον Ντο
Κατηγορία:Αθλητές στους Θερινούς Ολυμπιακούς Αγώνες 2000
Κατηγορία:Αθλητές στους Θερινούς Ολυμπιακούς Αγώνες 2004
Κατηγορία:Αθλητές στους Θερινούς Ολυμπιακούς Αγώνες 2008
Κατηγορία:Αθλητές στους Θερινούς Ολυμπιακούς Αγώνες 2012
Κατηγορία:Αθλητές στους Μεσογειακούς Αγώνες 2013
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες πυροσβέστες